als_Latn dik_Latn sag_Latn
Të paturit “smart-phone” shton pagesat bankare në distancë përmes internetit
Një dukuri tjetër që vihet re si një trend i përhapur mjaft së fundmi është edhe ai i pagesave në distancë nga bankat, pikërisht përmes internetit. “Kohët e fundit, shërbimet “home banking” po marrin shtrirje gjithnjë e më të gjerë në tregun shqiptar”, pohojnë lidhur me një dukuri të tillë vetë ekspertët e Bankës së Shqipërisë. Teksa theksojnë faktin se në fund të vitit 2016, 14 nga 16 banka që ushtrojnë në total aktivitetin e tyre në vendin tonë, ofrojnë produkte të ndryshme të kësaj metode që njihet si “home banking”. Produkte këto që sipas tyre produkte mundësojnë pikërisht aksesimin e llogarisë bankare në distancë, nëpërmjet një linje interneti, linje telefoni apo një softuare-i që banka i vë në dispozicion klientit të saj. “Nga raportimet e bankave, vihet re një rritje e konsiderueshme prej 27.63% e vëllimit të pagesave “home banking” dhe e vlerës së transaksioneve prej 21.51%, krahasuar me një vit më parë”, cilësojnë ekspertët e BSH-së, lidhur me një dukuri të tillë. Më tej, ata argumentojnë se rritja e transaksioneve “home banking” dikton në një masë të madhe edhe zhvillimet e tregut në këtë drejtim. Duke shtuar këtu edhe faktin se prirja gjithnjë e në rritje e përdorimit të “home banking” lidhet ngushtë me ekzistencën e infrastrukturës, si edhe me përhapjen e mundësive për të aksesuar internetin edhe përmes disponimit të një “smart phone”.
Shtohen pagesat pranë POS, por bankomatet janë ende më të shumta
“Gjatë vitit 2016, vërehet një rritje e konsiderueshme e numrit dhe e vlerës së pagesave me karta në POS-e fizike dhe virtuale, përkatësisht me 28.9% dhe me 21.2%, duke vijuar prirjen pozitive të vërejtur gjatë viteve të fundit”. Ky është një fakt tjetër që vihet në dukje nga ekspertët e Bankës së Shqipërisë, referuar pikërisht pagesave që bëhen në pika të ndryshme të vendosura pranë bizneseve dhe që disponohen prej tyre. Duke shtuar në këtë kuadër se ndërsa në fund të vitit 2016, numri i terminaleve POS ka shënuar një rritje prej përkatësisht me nivelin prej 6.31%, ai i ATM-ve ka pësuar një rënie të lehtë me nivelin prej -3.15%, ku këto të fundit janë pikërisht ato që i njohim si bankomate. Por sipas ekspertëve të BSH-së, “pavarësisht prirjes pozitive të shtimit në numër të terminaleve POS, vlen të theksohet se përqendrimi i tyre vijon të jetë i lartë në qarkun e Tiranës, në masën 81.76%, ndërsa terminalet për përdorimin e kartave me para elektronike vijojnë të paraqesin ritme rritëse përkatësisht në masën 13.9% krahasuar me fundin e vitit 2015”. Për të konfirmuar kështu faktin se në rang vendi vazhdojnë që bankomatet të jenë ende më të pranishmet, në krahasim me sistemet POS të pagesave që kryesisht gjenden në kryeqytet.
als_Latn als_Latn als_Latn als_Latn